Κωνσταντίνος Γ. Πάγκαλος

Ο Κωνσταντίνος Πάγκαλος (Constantinos Pangalos) - Αθήνα, 1948 - είναι ιατρός και γενετιστής. Έχει διατελέσει αναπληρωτής καθηγητής ιατρικής γενετικής, είναι αντεπιστέλλον μέλος της Εθνικής Ακαδημίας Ιατρικής της Γαλλίας καθώς και ιδρυτής και επιστημονικός διευθυντής της εταιρείας InterGenetics Centre for Medical Genetics and Genomics S.A. (acquired by Medicover) με έδρα την Αθήνα.

Σπουδές 
Γεννήθηκε το 1948 στην Αθήνα  και μεγαλώνοντας αποφοίτησε από τη Βαρβάκειο Πρότυπο Σχολή  και έλαβε το πτυχίο ιατρικής του από την Ιατρική Σχολή του Πανεπιστημίου Αθηνών το 1971. Στην συνέχεια συνέχισε με υποτροφία της γαλλικής κυβέρνησης για μεταπτυχιακές σπουδές στη βασική και ιατρική γενετική (1971-1973)  στα Πανεπιστήμια Université Paris VI και Université Paris V. Συνεχίζοντας την έρευνα του στην Γαλλία, ασχολήθηκε ιδιαίτερα με την έρευνα χαρτογράφησης των ανθρώπινων γονιδίων.

Παράλληλα, εκπαιδεύτηκε συστηματικά στην Κλινική και Εργαστηριακή Κυτταρογενετική, υπό τον Καθηγητή Jérôme Lejeune, ενώ ασχολήθηκε με την έρευνα χαρτογράφησης των ανθρώπινων γονιδίων, οργανώνοντας εργαστήριο κυτταρικών υβριδίων, υπό τον Καθηγητή Jean Frézal. Στα πλαίσια της ερευνητικής του δραστηριότητας δημοσίευσε σειρά εργασιών. Στο Παρίσι έμεινε τρία χρόνια, μέχρι το 1974.

Επιστημονική διαδρομή 
Όταν επέστρεψε το 1974 στην Αθήνα για την θητεία του στο Ναυτικό, αποφάσισε να μείνει στην Ελλάδα και να ειδικευτεί περαιτέρω και στην Παιδιατρική, την ειδικότητα την οποία απέκτησε το 1979. Διετέλεσε Επιμελητής της Παιδιατρικής Κλινικής του Πανεπιστημίου Αθηνών από το 1977 έως το 1981. Παράλληλα, το 1976 έγινε Διδάκτορας της Ιατρικής Σχολής του Πανεπιστημίου Αθηνών με βαθμό Άριστα. Συνέχισε την σταδιοδρομία του ως καθηγητής σε διάφορα πανεπιστημιακά ιδρύματα σε Αθήνα και Παρίσι, έως ότου το 1992 έγινε Διδάκτωρ Φυσικών Επιστημών (Docteur es Science) του Πανεπιστημίου Paris VII, και κατά το ίδιος έτος επέστρεψε στην Ελλάδα για να ασχοληθεί αποκλειστικά με το αντικείμενο της διαγνωστικής γενετικής.

To 1982 εξελέγη Διευθυντής του νεοσύστατου τότε Τμήματος Γενετικής της Α΄ Μαιευτικής Κλινικής του Πανεπιστημίου Αθηνών στο Μαιευτήριο Αλεξάνδρα. Υπηρέτησε στη θέση αυτή από το 1981 έως το 1986. Παράλληλα το 1984 έγινε Υφηγητής (άμισθος επίκουρος καθηγητής) Γενικής Βιολογίας της Ιατρικής Σχολής του Πανεπιστημίου Πατρών.

Το 1986 εξελέγη έμμισθος Αναπληρωτής Καθηγητής της Ιατρικής Γενετικής (Professeur Associe de Génétique), στην Ιατρική Σχολή Necker-Enfants Malades του Πανεπιστημίου Paris V, υπό το δάσκαλό του, Καθηγητή Jérôme Lejeune. Υπηρέτησε στη θέση αυτή από το 1986 έως το 1991, χρόνια γεμάτα από επιστημονικά ενδιαφέροντα. Διετέλεσε υπεύθυνος διδασκαλίας στα πλαίσια του Πιστοποιητικού Ανωτέρων Σπουδών Κυτταρογενετικής, του Πανεπιστημίου Paris V, ενώ ταυτόχρονα ασχολήθηκε εντατικά με την έρευνα, δημοσιεύοντας σειρά εργασιών σε διάφορα αντικείμενα της Ιατρικής Γενετικής.

Το 1992 έγινε Διδάκτωρ Φυσικών Επιστημών (Docteur es Science), του Πανεπιστημίου Paris VII (άριστα μετ’ επαίνου).

Επέστρεψε οριστικά στην Ελλάδα το 1992, για να ασχοληθεί αποκλειστικά, με το αντικείμενο της διαγνωστικής Γενετικής, μέσω του Διαγνωστικού Κέντρου Γενετικής, το οποίο είχε ιδρύσει το 1985 και διευθύνει μέχρι και σήμερα.

Οργάνωσε συνολικά τρία κρατικά εργαστήρια Γενετικής, μερικά εξαρχής, ένα στη Γαλλία και δύο στην Ελλάδα και ένα τέταρτο, αυτό στον ιδιωτικό χώρο.

Οργάνωσε με ιδιαίτερη επιτυχία το 1ο Ευρωπαϊκό Συνέδριο Κυτταρογενετικής (1st European Cytogenetics Conference) το 1996 στην Αθήνα. Στα πλαίσια αυτού του Συνεδρίου, πρότεινε και ιδρύθηκε η Ευρωπαϊκή Ένωση Κυτταρογενετιστών (European Cytogeneticists Association – ECA). Διετέλεσε πρώτος Γενικός Γραμματέας της ECA από το 1996 έως το 2000.

Είναι ιδρυτικό μέλος της Ελληνικής Εταιρείας Ιατρικής Γενετικής (ΕΕΙΓ), της οποίας διετέλεσε πρώτος Πρόεδρος του Διοικητικού Συμβουλίου απο το 2011 έως το 2014.Είναι κάτοχος πολλών βραβείων και διακρίσεων για την επιστημονική του δραστηριότητα, όπως το Prix annuel και Medaille Jubilaire της Union Medicale Balcanique, για το σύνολο του ερευνητικού του έργου και για τη συμβολή του στην πραγματοποίηση των σκοπών της Βαλκανικής Ιατρικής Ένωσης, το 1978, επαίνου του επάθλου «Σωτήρης Παπασταμάτης» της Ιατρικής Εταιρείας Αθηνών το 1984 και τέλος το β’ βραβείο της Ιατρικής Εταιρείας Αθηνών για την καλύτερη εργασία εφαρμοσμένης έρευνας για την εργασία του «Διάγνωση σύνθετων γενετικών νοσημάτων με whole exome sequencing (WES): αποτελέσματα, διδάγματα και συμπεράσματα από την επιτυχή ανάλυση των πρώτων 15 κλινικών περιστατικών στην Ελλάδα», που παρουσιάστηκε το 2013, στα πλαίσια του ετήσιου Πανελληνίου Συνεδρίου της Εταιρείας.

Είναι μέλος πολλών επιστημονικών εταιρειών στην Ελλάδα και στο εξωτερικό, όπως της American Society of Human Genetics (ASHG), της European Society of Human Genetics (ESHG) και της Ελληνικής Παιδιατρικής Εταιρείας.

Δημοσίευσε πάνω από 40 εργασίες στην ελληνική και ξένη βιβλιογραφία με σημαντικές αναφορές σε αρκετές από αυτές. Καταγράφονται περισσότερες από 140 ανακοινώσεις του σε ελληνικά και διεθνή συνέδρια, 42 διαλέξεις του στα πλαίσια μετεκπαιδευτικών μαθημάτων στην Ελλάδα και στο εξωτερικό, συμμετείχε σε περισσότερα από 130 στρογγυλά τραπέζια σε ελληνικά και διεθνή συνέδρια, ενώ τέλος συνέβαλε με συγγραφή κεφαλαίων σε 6 επιστημονικά συγγράμματα.

Συνέχισε την δραστηριοποίηση του οργανώνοντας την λειτουργία κρατικών εργαστηρίων γενετικής σε Γαλλία και Ελλάδα, καθώς και ξεκίνησε την δραστηριοποίηση του στον ιδιωτικό χώρο. Οργάνωσε επίσης και το 1ο Ευρωπαϊκό Συνέδριο Κυτταρογενετικής (1st European Cytogenetics Conference) το 1996 στην Αθήνα. Στα πλαίσια αυτού του Συνεδρίου, πρότεινε και υλοποίησε την ίδρυση της Ευρωπαϊκής Ένωσης Κυτταρογενετιστών (European Cytogeneticists Association - ECA), που υφίσταται μέχρι και σήμερα. Διετέλεσε πρώτος Γενικός Γραμματέας της ECA από το 1996 έως το 2000. Είναι επίσης ιδρυτικό μέλος της Ελληνικής Εταιρείας Ιατρικής Γενετικής (ΕΕΙΓ), της οποίας διετέλεσε πρώτος Πρόεδρος του Διοικητικού Συμβουλίου απο το 2011 έως το 2014.

Τέλος, συνέβαλε και συνεχίζει να συμβάλλει ουσιαστικά στην οργάνωση των υπηρεσιών Γενετικής στην Ελλάδα. Η InterGenetics ΙΑΕ– Διαγνωστικό Κέντρο Γενετικής, που διευθύνει έχει πραγματοποιήσει περισσότερες από 536.000 εξετάσεις Γενετικής και έχουν γεννηθεί περισσότερα από 95.000 υγιή ελληνόπουλα. Υπό τη διεύθυνσή του η εταιρεία InterGenetics ΙΑΕ, έχει να επιδείξει μία εμπειρία 32 ετών στην ποιοτική διαχείριση εξετάσεων και διαρκή πρωτοπορία στην εφαρμογή νέων τεχνολογιών με έμφαση στην ανάπτυξη τεχνογνωσίας και εφαρμοσμένης γενετικής έρευνας.

Εθνική Ακαδημία Ιατρικής της Γαλλίας 
Το Μάρτιο του 2016 η Εθνική Ακαδημία Ιατρικής της Γαλλίας στη συνεδρίαση της 29ης Μαρτίου 2016 τον εξέλεξε ως αντεπιστέλλον μέλος της. Στην επίσημη αναγγελία της εκλογής του, ο μόνιμος γραμματέας της Ακαδημίας, Καθηγητής Daniel Couturier, τονίσε ότι η εκλογή αυτή καταδεικνύει την εκτίμηση της Ακαδημίας προς το επιστημονικό έργο και το πρόσωπο του Καθηγητή Κ. Πάγκαλου.

Η Εθνική Ακαδημία Ιατρικής της Γαλλίας ιδρύθηκε το 1820 και σήμερα τελεί υπό την αιγίδα του Προέδρου της Γαλλικής Δημοκρατίας. Σύμφωνα με το καταστατικό της, η Ακαδημία απαρτίζεται από επιστήμονες αναγνωρισμένους για το επιστημονικό έργο τους και τις υπηρεσίες τους προς την δημόσια Υγεία. Από την ίδρυσή της έως σήμερα, μέλη της έχουν διατελέσει 11 νομπελίστες, συμπεριλαμβανομένης της Marie Curie.

Τα μέλη χωρίζονται σε τέσσερις τομείς: Ιατρικής & Ιατρικών Ειδικοτήτων (1ος Τομέας), Χειρουργικής & Χειρουργικών Ειδικοτήτων (2ος Τομέας), Βιολογικών Επιστημών & Φαρμακευτικής (3ος Τομέας) και Δημοσίας Υγείας (4ος Τομέας). Ο Καθηγητής Κ. Πάγκαλος εξελέγη μέλος του 3ου Τομέος. Η ορκωμοσία του πραγματοποιήθηκε στις 20 Δεκεμβρίου 2016 σε ειδική τελετή στην έδρα της Ακαδημίας στο Παρίσι.

Ο Καθηγητής κ. Κωνσταντίνος Πάγκαλος, αντεπιστέλλον μέλος της Εθνικής Ακαδημίας Ιατρικής της Γαλλίας από το 2016, διορίσθηκε σε δύο ανεξάρτητες επιτροπές της Ακαδημίας. Η μία αφορά τη Βιολογία, Γενετική και Βιοϊατρικές Τεχνολογίες (Commission I) και η άλλη αφορά την Αναπαραγωγή και Ανάπτυξη (Commission X). Ο Καθηγητής κ. Κωνσταντίνος Πάγκαλος ανέλαβε τα νέα του καθήκοντα στην Ακαδημία την Τρίτη 29 Ιανουαρίου 2019 στο Παρίσι.

Βραβεύσεις 
Είναι κάτοχος πολλών βραβείων και διακρίσεων για την επιστημονική του δραστηριότητα, όπως το Prix annuel και Medaille Jubilaire της Union Medicale Balcanique, για το σύνολο του ερευνητικού του έργου και για τη συμβολή του στην πραγματοποίηση των σκοπών της Βαλκανικής Ιατρικής Ένωσης, το 1978, επαίνου του επάθλου «Σωτήρης Παπασταμάτης» της Ιατρικής Εταιρείας Αθηνών το 1984 και τέλος το β’ βραβείο της Ιατρικής Εταιρείας Αθηνών για την καλύτερη εργασία εφαρμοσμένης έρευνας για την εργασία του «Διάγνωση σύνθετων γενετικών νοσημάτων με whole exome sequencing (WES): αποτελέσματα, διδάγματα και συμπεράσματα από την επιτυχή ανάλυση των πρώτων 15 κλινικών περιστατικών στην Ελλάδα», που παρουσιάστηκε το 2013, στα πλαίσια του ετήσιου Πανελληνίου Συνεδρίου της Εταιρείας.

Κατά την σταδιοδρομία του απέκτησε πολλά βραβεία και διακρίσεις για την επιστημονική του δραστηριότητα, όπως τα:

 Prix annuel και
 Medaille Jubilaire της Union Medicale Balcanique, για το σύνολο του ερευνητικού του έργου καθώς και το
 Β’ βραβείο της Ιατρικής Εταιρείας Αθηνών για την καλύτερη εργασία εφαρμοσμένης έρευνας σχετικά με την «Διάγνωση σύνθετων γενετικών νοσημάτων με whole exome sequencing (WES)».
Δημοσίευσε πάνω από 40 εργασίες στην ελληνική και ξένη βιβλιογραφία με σημαντικές αναφορές σε αρκετές από αυτές. Καταγράφονται περισσότερες από 140 ανακοινώσεις του σε ελληνικά και διεθνή συνέδρια, 42 διαλέξεις του στα πλαίσια μετεκπαιδευτικών μαθημάτων στην Ελλάδα και στο εξωτερικό, συμμετείχε σε περισσότερα από 130 στρογγυλά τραπέζια σε ελληνικά και διεθνή συνέδρια, ενώ τέλος συνέβαλε με συγγραφή κεφαλαίων σε 6 επιστημονικά συγγράμματα.

Συνεντεύξεις 
Ο Καθ. Κωνσταντίνος Πάγκα­λος συνομιλεί με την Άντζελα Τσιφτσή, στα πλαίσια της εκπομπής “Συνάντηση” στο κανάλι της Βουλής (https://intergenetics.eu/synentey3h-toy-ka8-kwnstantinoy-pagkaloy-sto-kanali-ths-boylhs-25-11-2018/), μεταξύ άλλων για:

 Τις καταιγιστικές εξελίξεις στην επιστήμη της Γενετικής, όπως τις βίωσε κατά τις 4 δεκαετίες που την υπηρετεί.
 Τον προεμφυτευτικό έλεγχο για ασθένειες υποχρεωτικές και μη.
 Τις αλλαγές που μπορεί να φέρει στην ανθρωπότητα η ευγονική.
 Την επιστήμη της Γενωμικής και τα δεοντολογικά προβλήματα που γεννώνται μέσα από αυτήν.
 Την κλωνοποίηση ανθρώπων, ζώων, οργάνων.
 Την επιλογή φύλλου στα διεμφυλικά παιδιά.

Εξωτερικοί σύνδεσμοι
 Επανάσταση στη Γενετική με τον Προγεννητικό Μοριακό Καρυότυπο, 26.04.2012 - Τα Νέα
 Προγεννητικό τεστ ανιχνεύει το 90% των γενετικών νοσημάτων, 29.05.2016 - Real.gr
 Πρωτοποριακή εξέταση αποκαλύπτει γενετικά νοσήματα σε κυήσεις με υπερηχογραφικά ευρήματα, 08.07.2016 - HealthMag
 Τεστ Ελλήνων επιστημόνων ανιχνεύει πάνω από το 90% των γενετικών νοσημάτων σε 5 μέρες, 27.05.2016 - WomanTOC
 https://www.youtube.com/watch?v=t7zIeUDFbcM
 https://www.youtube.com/watch?v=bpO3Fbd2KvQ
 https://www.tvopen.gr/watch/2221/konstantinospagkalostotestdnaapedeixeotiopasxalhshtanopaterastoypaidioy
 https://thecaller.gr/ellada/roula-pispirigkou-epimeni-ston-gonidiako-elegcho-k-pagkalos-diskolo-tria-pedia-sti-sira-na-efigan-apo-genetiko-provlima/
 https://www.okmag.gr/epikairotita/thanatos-trion-paidion-stin-patra-genetiko-nosima-me-3-diaforetikes-eikones-den-borei-na-symvei-leei-kathigitis-genetikis/
 https://www.ogdoo.gr/epikairotita/koinonia/pasxalis-synelifthi-meta-apo-minysi-genetisti
 https://www.tvopen.gr/watch/87861/pasxalhsarbanitidhshsyllhpshmoyaforoysemiapaliaypothesh
 https://www.thetoc.gr/people-style/article/fulakisi-6-minwn-gia-ti-suzugo-pasxali-xwris-anastoli--askise-efesi/
 https://www.newsbreak.gr/ellada/299723/sto-mikroskopio-ton-epistimonon-ta-dedomena-gia-ta-tria-nekra-koritsia-stin-patra/
 http://www.iatrikossymvoulos.gr/eidiseis/kyries-eidiseis/simantiki-diakrisi-gia-ton/
 https://www.protothema.gr/greece/article/581109/melos-tis-gallikis-ethnikis-akadimias-iatrikis-o-konstadinos-pagalos/
 https://www.onmed.gr/tag/kathhghths-konstantinos-pagkalos
 https://www.onmed.gr/ygeia-eidhseis/story/343290/antepistellon-melos-tis-gallikis-ethnikis-akadimias-iatrikis-o-kath-konstantinos-pagkalos
 https://www.iatronet.gr/eidiseis-nea/epistimi-zwi/news/35969/antepistellon-melos-tis-gallikis-ethnikis-akadimias-iatrikis-o-kathigitis-kwnstantinos-pagkalos.html
 https://www.freeopinion.news/Article/28737/news/thanatoi-trion-paidion-stin-patra-genetistis-konstantinos-pagkalos-dyskolo-na-symvoyn-treis-aifnidioi-thanatoi-vinteo
 https://www.msn.com/el-gr/health/fitness/%CF%80%CE%AC%CF%84%CF%81%CE%B1-%CF%8C%CE%BB%CE%B1-%CF%8C%CF%83%CE%B1-%CE%BC%CF%80%CE%BF%CF%81%CE%BF%CF%8D%CE%BD-%CE%BD%CE%B1-%CE%B5%CE%BB%CE%B5%CE%B3%CF%87%CE%B8%CE%BF%CF%8D%CE%BD-%CE%BC%CE%AD%CF%83%CE%B1-%CE%B1%CF%80%CF%8C-%CF%84%CE%BF%CE%BD-%CE%B3%CE%BF%CE%BD%CE%B9%CE%B4%CE%B9%CE%B1%CE%BA%CF%8C-%CE%AD%CE%BB%CE%B5%CE%B3%CF%87%CE%BF/vp-AAVEVol

Παραπομπές

Έλληνες πανεπιστημιακοί
Έλληνες ιατροί
Έλληνες γενετιστές